Merkezê Îrtîbatî û Çapemenîye yê HPGyî derheqê hêrişanê Dewleta Tirke û pêkewtişan de beyanatêk da.
Beyanatî de ame vatene, ''25ê teşrîna peyêne de Artêşa TCyî ya îşxalkere Gelîya Ermûşî ya Herêma Xakurke ya Herêmanê Pawitişî ya Medya de dest pê operayonêkî kerd. Nê operasyonî de mabênê hêzanê ma û Artêşa TCyî de pêkewtişî vejîyayî. Şanê heman roje de teyarayanê şerî û helîhopteranê hêrişî cayê operasyonî ser o bombayî varnayî. Derheqê netîceyanê şerî û bombardûmane de wexto ke zanayîşî dest bikewî rayaumûmîye reyde do bêrê parekerdene.
Hêrişê Hewayî
26ê teşrîna peyêne de teyarayanê şerî yê Artêşa TCyî ya îşxalkere hêrişê Herêmanê Pawitişî yê Medya kerd. Na çarçewe de; Teyaraynê şerî Warê Saca yê Herêma Zapî û Warê Çemçoyî û Karkerî ser o bombayî varnayî.
Teyarayanê şerî Gelîya Surede ya Herêma Qendîlî ser o bombayî varnayî.
